Diari Oficial de la Generalitat Valenciana


Sumari del DOGV 3629, del 18-11-1999 (1999/9543)

Informació pública de la modificació puntual número 24 del Pla General d'Ordenació Urbana de Benicàssim en l'àmbit de la unitat d'execució número 10 del sòl urbà (c/ Gran Avinguda-c/ Sénia Sevilla-c/ Francisco de Quevedo) i alternativa tècnica del programa per al desenvolupament de la unitat amb projecte d'urbanització.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3629

Data del DOGV
:   18-11-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/9543


Organisme emissor
:   Ajuntament de Benicàssim

Tipus de document
:   Anunci

Informació pública de la modificació puntual número 24 del Pla General d'Ordenació Urbana de Benicàssim en l'àmbit de la unitat d'execució número 10 del sòl urbà (c/ Gran Avinguda-c/ Sénia Sevilla-c/ Francisco de Quevedo) i alternativa tècnica del programa per al desenvolupament de la unitat amb projecte d'urbanització. [1999/M9543]
  
En data 26 d'octubre de 1999, el ple de l'Ajuntament de Benicàssim ha acordat exposar al públic per a la seua tramitació conjunta, la modificació puntual número 24 del PGOU de Benicàssim en sòl urbà de l'àmbit de la unitat d'execució número 10 com també l'alternativa tècnica del programa per al seu desenvolupament amb el projecte d'urbanització elaborat per l'empresa Promojoma, SL, sol·licitant l'adjudicació preferent.
  
De conformitat amb els articles 38 i 55 de la Llei Reguladora de l'Activitat urbanística i articles 46.3 i 53, se sotmet a informació pública per termini d'un mes la modificació puntual número 24 del PGOU de Benicàssim per a formulació d'al·legacions, i per 20 dies l'alternativa tècnica del programa per al desenvolupament del sòl urbà de Benicàssim en l'àmbit de la unitat d'execució número 10 com també el projecte d'urbanització.
  
L'expedient podrà ser examinat en el Departament d'Urbanisme de l'Ajuntament de Benicàssim (c/ Metge Segarra, 4) i, durant l'indicat termini de 20 dies, podran presentar al·legacions, proposicions juridicoeconòmiques en competència i alternatives tècniques quant al programa.
  
Durant els cinc dies següents al venciment del termini anterior, els interessats podran presentar les proposicions juridicoeconòmiques que tinguen per convenient en el Registre General d'aquest ajuntament, en plica tancada i amb la documentació que s'assenyala en els aparats C i D de l'article 32 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
L'acte d'obertura de pliques tindrà lloc en l'ajuntament, a les 13.00 hores de la següent data hàbil a la conclusió del termini per a presentar-les (si és dissabte passa al dilluns següent). Durant els 10 dies següents al de l'obertura de pliques podran ser objecte de consulta i al·legacions totes les actuacions de l'expedient.
  
Així mateix, es publica el present edicte per als interessats que siguen desconeguts, s'ignore el lloc de notificació o, intentada aquesta, no s'haguera pogut practicar, de conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cosa que se'ls notifica, advertint que durant el mateix termini i condicions recollides en el paràgraf anterior del present edicte poden presentar les al·legacions o alternatives al programa o al projecte d'urbanització.
  
Cosa que es publica perquè en prengueu coneixement, de conformitat amb allò disposat en l'article 46 i concordants de la Llei 6/1994, de la Generalitat Valenciana, Reguladora de l'Activitat Urbanística.